
ОБЩИНА ПОРДИМ, ОБЛАСТ ПЛЕВЕН
5898 - гр.Пордим, ул.”Иван Божинов” № 1, тел: 06513/22-17, факс: 06513/20-43, e-mail: obshtina_pordim@abv.bg
ОБЯСНИТЕЛНА ЗАПИСКА

към годишен финансов отчет на ОБЩИНА ПОРДИМ за 2015 год.

Годишният финансов отчет на общината е изготвен в изпълнение на ДДС 20/14.12.2004 г., ДДС 06/03.09.2011 г., ДДС 05/14.04.2015 г.,чл.33, ал.3 от Закона за счетоводство, ДДС 13/08.12.2015 год. и ДДС 15/21.12.2015 г., указанията на НФ за осчетоводяване на приходите и разходите , активите и пасивите по ОП, и отразяването им в отделни оборотни ведомости, по форма и съдържание определени съгласно т.15 от Заповед № ЗМФ 60/20.01.2005 г. на Министъра на финансите.

Община Пордим е юридическо лице на бюджетна издръжка, което задължително прилага двустранното счетоводно записване в съответствие с чл.2 и чл.23, ал.2 от Закона за счетоводство и първостепенен разпоредител с бюджетни кредити. Към общината има 9 второстепенни разпоредители: 5 кметства и 4 училища (1 СОУ и 3 ОУ).

Със заповед на кмета на общината, са определени правата и задълженията на второстепенните разпоредители с бюджетни средства. Всички те са включени в сборния годишен финансов отчет.

 
При съставянето на годишния отчет за изпълнение на бюджета и извънбюджетните сметки и фондове, общината се е съобразявала със следното:

· пълна изчерпателност - отразяване на всички активи, пасиви, приходи и разходи , всеобхватност на финансовата и нефинансова информация;

· оценяване – отразените активи и пасиви са остойностени и отразени в баланса в съответствие с действащото законодателство и приетата счетоводна политика;

· наличност и валидност - отразените активи и пасиви в баланса реално съществуват и са в наличност;

· оповестяване- направено е подходящо оповестяване на прилаганата счетоводна политика и на информацията за състоянието и изменението на активите и пасивите;

· съответствие на формата и съдържанието с нормативните изисквания.

В общината има разработена и утвърдена от кмета Наредба за документооборота и всички разпоредители я спазват.

Финансирането на общината се извършва с/но ЗДБ на РБ за 2015г.; ЗПФ; ЗОБ и Решения на ОбС - гр. Пордим.

Източници за финансиране са: собствени приходи в размер на 1226144 лв.; обща допълваща субсидия от РБ в размер на 2627775 лв.; изравнителна субсидия от РБ в размер на 453700 лв.; целева субсидия за капиталови разходи в размер на 219700 лв., както и трансфери от различни източници.

 
Бюджетът е приет с Решение № 498/23.02.2015 год. от ОбС и актуализиран през годината по пълна бюджетна класификация.

Съгласно действащата система за финансово управление и контрол на бюджетния процес има издадена заповед на кмета на общината, с която са определени второстепенните разпоредители и длъжностните лица имащи право да поемат задължения.


Разходите се извършват на основание приетия бюджет по утвърдена класификация на МФ, като се спазват принципите на Системата за финансово управление и контрол на бюджетния процес и Наредба за съставянето, изпълнението и отчитането на общинския бюджет.

За целта през 2015 г. се извърши преглед на съществуващите системи за финансово управление и контрол в община Пордим. Въз основа на резултатите от прегледа съществуващите вътрешни правила и процедури /система на двойния подпис/, предварителния контрол, правила и процедури за управление на човешките ресурси, документирането и документооборота на счетоводните документи и др./ се прилагат през отчетния период.

Продължава да се прилага принципа на финансиране на държавните дейности от държавата. Беше извършен задълбочен анализ на изпълнението за 2014 год. и новите моменти в 2015 год. Бюджетът на общината за 2015 год. беше разработен в изпълнение на ПМС № 8 от 16.01.2015 год. за изпълнението на ДБ на РБ за 2015 год.; Решение № 249/2013 г. на МС на Република България за разделение на дейностите,, финансирани чрез общинските бюджети на местни и делегирани от държавата, и за определяне на стандарти за финансиране на делегираните от държавата дейности през 2015 г. изменено и допълнено с РМС № 658/2013 г. Разчетените натурални и стойностни показатели за прилагане на стандартите за финансиране на делегираните държавни дейности за 2015 година за Община Пордим, съгласно писмо изх. № ФО-1/26.01.2015 г., ФО-2/27.01.2015 г. на Министерство на финансите; Наредбата за съставянето, изпълнението и отчитането на общинския бюджет, утвърдена от Общинския съвет в изпълнение на чл. 9 от Закона за общинските бюджети; Закона за общинските бюджети; Единната бюджетна класификация за 2015г.; Други действащи законови и подзаконови нормативни актове, както поети отговорности и ангажименти от Община Пордим използвани при съставяне бюджета на общините, отчет на приходите от имуществени данъци и неданъчни приходи и анализ на несъбраните от минали години. 

 
Счетоводната политика на общината за 2015 год. е разработена при спазване на:

1. Принципите, определени с чл.4 от Закона за счетоводство /ЗС/ в сила от ДВ бр. 98 от 16.11.2001 г., изм. ДВ. бр. 91 от 25.09.2002 г., изм. ДВ. бр. 96 от 29.10.2004 г., изм. ДВ. бр. 102 от 20.12.2005 г., изм. ДВ. бр. 105 от 29.12.2005 г., изм. ДВ. бр. 33 от 21.04.2006 г., изм. ДВ. бр. 63 от 4.08.2006 г., изм. ДВ. бр. 105 от 22.12.2006 г., изм. ДВ. бр. 108 от 29.12.2006 г., изм. ДВ. бр. 57 от 13.07.2007 г., изм. ДВ. бр. 50 от 30.05.2008 г., изм. ДВ. бр. 69 от 5.08.2008 г., изм. ДВ. бр. 106 от 12.12.2008 г., изм. ДВ. бр. 95 от 1.12.2009 г., изм. ДВ. бр. 94 от 30.11.2010 г., изм. ДВ. бр. 19 от 8.03.2011 г., изм. ДВ. бр. 34 от 29.04.2011 г., изм. ДВ. бр. 99 от 16.12.2011 г., изм. и доп. ДВ. бр. 94 от 30.11.2012 г., изм. ДВ. бр. 15 от 15.02.2013 г., доп. ДВ. бр. 91 от 18.10.2013 г., доп. ДВ. бр. 100 от 19.11.2013 г.

2. Изискванията, определени с СС и СБО
3. Указанията, определени с ДДС № 20/12.12.2004год., ДДС № 13/2015год. и ДДС № 15/2015 год. на министъра на финансите.

4. Съгласно Чл. 5. (1) от ЗС текущото счетоводно отчитане се организира по реда, определен в закона и утвърден от ръководството на организацията индивидуален сметкоплан.

5. Съгласно Чл. 5а. (Нов - ДВ, бр. 96 от 2004 г., в сила от 01.01.2005 г., изм. и доп. - ДВ, бр. 99 от 2011 г., в сила от 01.01.2012 г., изм. - ДВ, бр. 15 от 2013 г., в сила от 01.01.2014 г.) (1) Бюджетните предприятия осъществяват счетоводството си в съответствие с изискванията на глава петнадесета от Закона за публичните финанси.

Общината изготвя и представя годишните си финансови отчети на база счетоводни стандарти и указания утвърдени от Министъра на финансите.


Община Пордим води три отчетни групи “Бюджет”, “Извънбюджетни сметки и фондове” и “Други сметки и дейности”.


 Приходите се отчитат по ЕБК по параграфи и съответните групи счетоводни сметки. Не се допуска компенсиране на приходи с разходи.

В отчетна група “Средства на Европейския съюз” (СЕС) е отразена дейността на общината, свързана с изпълнение на проекти по програми на НФ-КСФ и проекти по различните мерки на ДФЗ-РА.
За 2015 год. няма извършена приватизация и постъпили суми. Сметката е закрита съгласно ДДС 09/04.12.2014 г.

Открити са три извънбюджетни сметки по код 7443 за получаване, разходване и отчитане на средствата от фондове по проекти на ДФЗ-РА и НФ-КСФ, съгласно указания на ДДС 07/04.04.2008 г. и ДДС 08/04.04.2008 г..


В отчетна група “Други сметки и дейности” (ДСД) са намерили отражение всички събрани суми от дарения, внесени депозити, гаранции за участие в търг и гаранции за изпълнение на договори и преведени обезщетения по чл.37в,ал.7 на ЗСПЗЗ. Наличността по с/ка 5013 “Текущи банкови сметки в лева” е 388861,48 лв.


Всички дарения в натура и пари от трети лица са отчетени спазвайки изискванията на т.20.1 до т.20.6.10. от ДДС 20/14.12.2004 год. на МФ, а именно като приход в момента на тяхното получаване. В община Пордим през 2015 год. са постъпили общо дарения в натура в размер на 13327,68 лв. Даренията са отразени по сметка 7413 от СБП.


Разходите се класифицират по икономически тип и счетоводни сметки от раздел 6 Сметки за разходи, като се начисляват за периода, през който са възникнали, независимо дали е извършено плащане и дали са налице средства за плащането им. 


ДМА се отчитат при тяхното придобиване или закупуване по справедливата им стойност и се очаква да бъдат използвани през повече от един отчетен период, предназначени за административни цели, за даване под наем и др. Стойностен праг на същественост е утвърден в размер на 1`000 лв., без компютърните конфигурации. Предвид разпоредбите на чл.15, ал.3 от ЗС, амортизации на ДМА не се начисляват. Земите, инфраструктурните обекти и активи с историческа и художествена стойност се отчитаха задбалансово в отчетна група „БЮДЖЕТ”, но от 01.01.2014 г. с промените в Закона за публичните финанси и СБО са капитализирани в баланса в отчетна група „ДСД”, съгласно дадените указания.
През 2015 год.се извърши частична преоценка на ДМА. От така обработените документи се осчетоводи положителна преоценка в размер на 4108,12 лв., която се отрази по Кт сметка 7801 от СБО и обезценка в размер на 17894,26 лв. отразена по Дт сметка 7801 от СБО.

На земите-улици, терени, пътища и мери, представляващи публични блага не е правена преоценка, поради липсата на пазар и тяхното предназначение за обществено ползване.

· След заповед на кмета на общината се извърши инвентаризация. Резултатите от инвентаризацията са осчетоводени на база изготвен инвентаризационни описи, сравнителни ведомости и актове за брак на МЗ, съставени, сравнени и подписани от комисиите. Също са осчетоводени и декемврийските задължения на общината, които са платими през 2016 год.


Всички задължения, провизии на персонала и вземания са отразени по съответните сметки и са включени в годишния финансов отчет.

Просрочените вземания към 31.12.2015 год. намериха отражение по с/ка 9915 (просрочени наеми) в размер на 50911 лв.

Оценени са очакваните разходи по натрупващите се компенсируеми отпуски, като (допълнителна сума) задължение и разход. В тази операция са отразени два компонента: очаквани разходи и приложими през 2016 год. заедно с последващите социални осигуровки. Съставена е счетоводна статия Дт сметка 6047/Кт сметка 4230 в размер на 87286,75 лв., която е включена в оборотната ведомост към годишния счетоводен отчет, по реда на т.19.7 от ДДС №20/2004 г..


Движение на капитала на общината от раздел 10 - Разполагаем капитал в бюджетните предприятия се осъществява само с Решение на Общинския съвет или заповед на кмета. Такова движение през 2015 год. не е извършвано.

Стоково-материалните запаси се придобиват предимно чрез закупуване и са предназначени за пряко влагане /като резервни части и хранителни продукти/ по доставно - складови разходи за всяка единица. Отписването и тяхното разпределение се осъществява на принципа на пряко отнасяне в съответната функция след обработка на счетоводната информация и отчетност приложена в общината. Всички материални запаси дадени в употреба се водят задбалансово с/но изискванията на т.2.13 от ДДС 20/14.12.2004год. по с/ка 9909 от СБП. Извършена е инвентаризация и резултатите от брака са отразени в годишния финансов отчет.


Паричните средства се отчитат по метода на касово отчитане с фактическия паричен поток. Всички получени и предоставени трансфери са отчетени като получени трансфери по съответните параграфи от ЕБК.


Приходите и разходите от стопанска дейност се отчитат по общия ред по гр.6 и гр.7 от СБП, след което се отнасят по сметките на стопанската дейност задбалансово. 

Изготвена е годишна данъчна декларация по чл. 252 от ЗКПО и е начислен 2% данък.

При отдаване на активи за безвъзмездно право на ползване на бюджетни организации се прилага подходът на приписаните приходи и разходи с/но т.17.15.4 от ДДС 20/14.12.2004г. За 2015 год. са осчетоводени съответно по дебита и кредита на с/ка 7682 от СБП. Приложено е изискването на т.17.13-17.16 от ДДС 20/2004 год., като е начислен приписан приход /отдаден безвъзмездно актив под наем на бюджетна организация/ в размер на 3556,80 лв. 


Относно прилагането на т.24.3 от ДДС 20/14.12.2004 год. оповестяваме, че община Пордим субсидира 10 щатни бройки в 8 броя Народни читалища- организации с нестопанска цел, регистрирани по Закона за народните читалища. Отпуснатата субсидия за 2015 год. е в размер на 83274,10 лв..
По заповед на кмета на общината бяха извършени инвентаризации на всички обекти в общината. Осчетоводени са по съответните сметки за намаление на НДА и МЗ (сч. сметка 6992 = 96854.98 лв. и сч. сметка 6993 = 25991.88 лв.) и установени увеличение на НДА (сч. сметка 7992 = 28037.00 лв. и сч.сметка 7993 = 3760.38 лв.).

Констатациите на комисиите по инвентаризациите е, че сравнително добре се стопанисва общинското имущество, но е много остаряло - закупувано от преди 20÷30 год.


Текущо през годината не се извършват процедури по приключване на приходните и разходни сметки. Това се осъществява само в края на годината след изготвяне на сборната оборотна ведомост необходима за консолидиране в Министерството на финансите. Оборотните ведомости се изготвят за всяка отчетна група поотделно. Прилага се “пряк” метод на консолидация, която се извършва от първостепенния разпоредител. Всеки разпоредител носи отговорност за подаваната от него информация.

 
За да се осъществи пълен обхват на потока от документи и информация, точно и навременно отразяване на събитията с внедрена в мрежа счетоводна програма “ФСД” на “Информационно обслужване” АД гр.София. Същата е източник на всички отчети в общината през финансовата 2015 година.


Цялата счетоводна документация се съхранява с/но Вътрешния правилник за документооборота, който е разработен в общината и утвърден.


Всичко оповестено до тук е на база счетоводната политика разработена в общината и е намерило отражение в изготвения окончателен финансов отчет за 2015 год. и включен в консолидирания отчет на МФ по форма утвърдена от министъра на финансите.

Главен счетоводител:






(Петрушка Колева)
Кмет на Община Пордим:










(Детелин Василев)

